বাংলাদেশ নিম্ন আয়ের দেশ থেকে নিম্ন মধ্যম আয়ের দেশে প্রবেশ করেছে। বিশ্ব ব্যাংকের এ প্রতিবেদনটি আমাদের জন্য গর্ব ও আনন্দের। এ প্রতিবেদনটি প্রমাণ করে বাংলাদেশ এগিয়ে যাচ্ছে। এটা সম্ভব হয়েছে ধনী, দরিদ্র, সবার প্রচেষ্টায়। জনগোষ্ঠির পুষ্টি, স্বাস্থ্য, শিক্ষা ও বয়স্ক শিক্ষা ক্ষেত্রে যে উন্নয়ন তারাই এ স্বীকৃতি। এতে দেশের ভাবমূর্তি বহির্বিশ্বে উজ্জ্বল হয়েছে। কিন্তু পাশাপাশি এটাও আমাদের মনে রাখতে হবে দেশের সব মানুষই যেন এর সুফল পায়। কারণ রাষ্ট্র উন্নত হলেই সমাজে বসবাসরত বিভিন্ন শ্রেণীর পেশার মানুষের উন্নতি সমতাভিত্তিক হয় না। ফলে সমাজে বেড়ে যায় শ্রেণী বৈষম্য।